
PRAEFATIO. 


j^ncej)hali humani , nobilissimi simul et delicatissimi organi, tandem aliquando 
exhibeo, quantum quidem in me fuit, omnibus numeris absolutam tabulam. 

Viginti ante annos, Mncci-xxviii , a me ipso delineatas tabulas exhibueram ^ in 
dissertatione de basi encephali, quae adeo placuerunt Vicq d’Azyrio, in artifi- 
ciosa administratione encephali facile principi , ut unam illarum splendidissimo 
operi: Pknches a?iatoTmques , insereret. 

Ex illo autem tempore, neque ullam opportunitatem in hanc rem ulterius 
cultro inquirendi, neque singularum partium curatiores icones parandi, neque 
optimi cuiusque scriptoris opera assidue consulendi , neglexi. 

Equidem, quod primum attinet, secui ducenta fere cerebra hominum variae 
aetatis, sexus et nationis, nervorumque inprimis fines in cerebro latitantes eruere 
studui, prouti breviter exposui in libro de organo animae, Berolini mucclxxxxvi: 
brutorum autem cerebra lustravi ultra ducenta. Summam eorum quae inde didici, 
tradidi in encyclopaedia germanica, et auctiorem in libro vo?n Hirti- mid Pvikksti- 
?mrke, Moguntiae mbcclxxxxii. 

Deinde quod icones attinet, plerorumque animalium encejshalos, varia methodo 
dissectos, ipse delineavi, ut haberem, quae comparare possem cum dissectionibus 
ulterioribus. 

Denique auctores quod attinet, eorum, qui me tempore vel antecesserunt vel 
exceperunt, omnes, quotquot exstant, icones sedulo lustravi, in ordinem chronolo- 
gicuni redegi, et in aucta illa editione dissertationis recensui, quam Ludwig 
inseruit volumini secundo selectus scriptorum neurologicorum. Neminem autem 
illorum a me, vel studio vel ignorantia, omissum esse, eo magis credo, quo minus 
hucusque criticum vidi, qui ullum nomen, quod addi possit, invenerit. 

In maiori autem neurologiae opere, cuius aucta editio latine prodiit, et multo 
auctior germanice prodit, Ludwigio iudice, omnia, quae utilioris cognitionis et 
accuratae et fidae observationis testimonia prae se ferebant, atque anatomiam et 
physiologiam nervorum illustrabant , tanquam iustus et aequus harum rerum 
arbiter, colligere atque congerere studui. 

Quantam curam diligentiamque in parandis illis superioribus tabulis adhibuerim, 
quum testes habeam Baldingerum, Blumenb achium, Camperum, Monroum, 
Walterum et Wrisbergium, nil opus est pluribus verbis commemorare; quare 
illa solummodo brevibus exponam auxilia, quibus ad novam hanc tabulam, non 
veriorem modo , sed etiam nitidiorem reddendam , usus sum. 

Principio selegi encephalum optime conformatum hominis sani, in quo omnia 
perquam distincta"" et perfecta apparerent; inveni eiusmo di encephalum in puero 
trienni formoso, cuius cranium recentissimum, nulla corruptione affectum, suspensa 
manu aperueram. Singulari pulchritudine illius encephali, e theca sua maxima cum 
circumspectione enucleati, captus illico delineandum illud tradidi Cl. artihci Koeck, 
in pingenda basi encephali exercitatissimo. Tradidi autem encephalum sine ulla 
fere praevia praeparatione, ne situs mollissimarum partium, inprimis positura 
staminum nervosorum, admodum flexibilium, ullo modo deturparetur. 

Ne quid autem in forma generaliori encephali desideretur, quod in tanta 
mollitie, ob gravitatem, sua sponte subsidere et planiusculum fieri solet, non 
modo repetita inspectione et mensuratione fundi cranii, sed etiam ad ipsam 
effictionem huius encephali e gypso, quo thecam eius repleverat gypsoplastes dex- 
terrimus, quidvis corrigendum curavi. Experiendo enim didiceram, e tali x^asmate 
gypseo oxitime de veritate formae generalioris encephali indicari. 

Vere erg6 gloriari potest pictor, nullibi pari fide expressa exstare verum totius 
encephali ambitum , sinuositatem lobi anterioris cerebri, a convexitate parietis supe- 
rioris orbitae pendentem, iustum cerebelli et medullae spinalis situm, gyrorum 
cerebri et laminarum cerebelli effigiem, nervorum cerebralium naturae convenientem 
posituram. Talem enim exhibere studuimus baseos encephali speciem, qualis revera 

in vivo obtinet. 


Quocirca, si hanc encephali iconem , cuivis bene conformato fundo cranii, rite 
delineato, adaptas, adeo illam huic respondere reperies, ut fines nervorum, qui in 
hac imagine secti cernuntur, exacte in fines eorumdem nervorum incidant, quos 
in fiindo illo cranii sectos conspicias ; maximo profecto argumento, veram nervorum 
XDOsituram esse servatam. Atque haec eo consilio ita x^eregi, ut tabula haec 
encephali respondeat figuris tabulae tertiae iconum mearum oculi humani, in 
quibus, x^taeter fundum cranii, progressum nervorum secundi, tertii, quarti, sexti, 
et rami primi quinti paris, ad fines eorum perix^hericos usque perductorum pinxi. 

Atque hoc modo ex votis ista encephali tabula successit. 

Dum autem meditabar, ut x^ari veritate et elegantia in aes incideretur parata 
tabula, neminem inveni ax^tiorem, quam A lix Parisieiisem, viroium illustiium 
imaginibus, egregie vivis coloribus exx^ressis, celeberrimum. 

Fortunae autem munere Cl. Ebel, vir de dissecandis et delineandis encephalis 
meritissimus, Parisiis degens, curam suscepit, ut singula exacte et considerate 
exxJrimerentur. 


Tali modo simulacrum encephali, artificio apprime ad illud effingendum apto» 
magis pictum quam sculptum, natum est et perfectum. 

Ut autem, si quid forte detrimenti caperet pictura subtilissima, in aenea 
tabula, inter imprimendum, illico reparari possit, omnes impressiones ipsi 
sculptori parandas commisi. Natas eo modo» non ultra trecentas, inqoressiones 
publici iuris facio , reliquas earundem, quae paulatim evanescente pictura pallidiores 
reddebantur, literis adponendis adhibui. 

Omnes autem omnino hae curae leviores, homine ingenuo et physiologo 
vix dignae viderentur, si tantum ad meram anatomiam inanemque quandam 
speculationem, neque ad anthropologiae qiiaedam summi momenti dogmata illu- 
stranda et stabilienda facerent. 


CAPUT I. 

Primum et princeps dogma , quod optime hac tabula illustratur , circa rationem 
physicam, ipsis oculis cernendam, versatur; CUY homo mimi facultcltibus lo?lge omnid 
reliqua anhnalia superet^. Si ad quaestionem hanc solvendam omnes corporis partes 
perlustramus, nullam nisi encephalum invenimus, qui ratione nervorum ipsi 
iunctorum habita, magnitudine sua eandem partem in brutis superat. Compara 
encephalum cuiusvis animalis cum humano encephalo in hac tabula delineato, et 
nullum profecto invenies, qTiod ratione habita nervorum ipsi iunctorum, tam magno, 
ne ingenti dicam, gaudeat encephalo. Adspice verbi caussa encephalum bovinum 
et sine ulla artificiosa administratione anatomica illico invenies, non modo a nervo 
olfactorio solo, sed etiam a nervo quinto solo, dextro vel sinistro, collectum e 
cunctis sive duodecim paribus nervorum humanorum fasciculum magnitudine 
superari. Quin in talpa, parvo illo animali, nervum olfactorium offendes crassitie 
humanum aequiparantem. 

Jam autem eo confidentius illud dogma anno mdcclxxvii a me inventum 
et sequente anno primum propositum, ac postea pluribus vicibus repetitum *) 
pronuntiare audeo, quo minus ex illo tempore ad hunc usque diem laboribus et 
sumtibus peperci, 'ut in animalibus, quibuscunque potiri liceret, encephali nervo- 
rumque illi iunctorum magnitudinem reciprocam examinarem. 

*) V. c. in libro uber die kbrperliche Verschiedenheit 1787. in nota ad Halleri Physiologiam Berol. 1788. in 
des Negers vom Europaer 1784. in notis ad versionem Abbildungen und Beschreibungen einiger Misgeburten, 
germanicam A, Monroi. Obs. on thenervous systemLips, Mainz, 1791. etNeurologia Francofurti 1791. 1798. et 1799, 

Examinavi autem encephalum Simiarum, sylvani scilicet cynamolgi, aigulae, 
lugubris Erxlebenii, Papionis mormonis, Cercopitheci jacchi, Lemuris mungoz, 
Bradypodis tridactyli, Hystricum erinacei et cristatae, Vespertilionis murini. 
Sciurorum vulgaris et volatici, Marmotarum citelli et criceti. Murium musculi et 
ratti, Talpae europaeae , Leporum timidi et cuniculi. Gaviarum porcelli et 
aguti. Mustelarum martis et putorii, Melium taxi et lotoris. Ursi arcti. Canum 
familiaris, lupi et vulpis. Felium cati et tigrinae. Equorum caballi, asini et muli. 
Cameli dromedarii. Caprarum ovis ammonis et hirci, Antilopes rupicaprae. Bovis 
tauri. Cervorum damae, elaphi, et capreoli. Suis scrofae. Elephanti maximi, 
Castoris libri. Lutrae vulgaris. Phocae vitulinae. Quos encephalos, praeter 
elephantinum, liquore idoneo servo. 

Deliciente autem encephalo, in craniis reliquorum mammalium diligenter 
examinavi thecam encephali ; facile enim et satis exacte non modo de cerebri et 
cerebelli volumine et forma generaliori , sed etiam de nervorum encephalo iunctorum 
crassitie, per inspectionem cavitatis cranii indicari potest. Quod enim verbi caussa 
magnitudinem attinet, nervo olfactorio exacte respondet lamina cribrosa, optico 
foramen opticum, gustatorio foramen ovatum, acustico canalis pynamidis. IIoc ergo 
consilio lustravi crania Simiarum satyri, longimanae, et cynocephali, Papionis 
mandril. Cercopitheci panisci, Lemuris macacoi , Myrmecophagae tridactyli , Manis 
macrourae, Tatui novcincincti , Vespertilionum variorum. Gliris esculenti. Soricis 
araneae, Didelphidis dorsigcrae et marsupialis. Jaculi jerboae. Viverrae zibethae. 
Ursi maritimi, Canis hyaenae. Felium leonis, tigridis, leopardi, lyncis. Cameli 
bactriani, Cax^rae ibicis, Antiloparum recticornis , bezoarticae, orycis, strepsiceri. 
Boum bisonis, buffali et moschati, GirafFae camelopardalis. Cervorum alces et 
tarandi, Moschorum moschiferi et pygmaei. Suum aethiopici, tajassu et babirussae, 
Tax>ii’ii suilli , Pihinocerotum unicornis et bicornis, IIq3j)opotami amphibii , Phocae 
ursinae, Trichecorum rosmari et manati, Monodonfis narwhali, Balaenarum 
mysticeti et phy sali. Physeteris macrocephali. Delphinorum i)hocaenae, delphidis 
et orcae. Praeterea et incognitorum illorum, quae ad genus alces (inoose deef) ursi 
et rhinocerotis pertinent. 

Longum foret avium , am^thibiomm et piscium genera enumerare , quorum 
vel encex>halos vel crania hoc consilio examinavi. Quai-e hoc unum satis erit 
dictum, ex quo intelligi j)Ossit, quanti sit momenti ista observatio: in nullo 
animali me unquam rejieriisse encephalum, qui ratione nervorum ipsi iunctorum 
habita, ad humanum magnitudine accedat, semperque sine ullo exceptionis 
vestigio ratum illud dogma vidisse. 

Quamquam autem illud dogma suffragium tulerit clarissimorum virorum 
AI ex. M onroi, *) qui primus ad illud attendisse videtur, Jo. Gardiner*), 
Felicis Vicq d’Azyr 3), qui animalium incisionibus illud ratum invenit, J o. 
Frid. B1 umenbach qui illud non modo canonem et elegantem observationem > 
vocavit, sed, etiam ampliavit, Just. Arnemann ^), qui legem naturae vocat, J o. 
Godofr. Ebel, qui ex industria illud multis novis observationibus confir- 

mavit, Steph. Jo. van Geuns Jo. Dan. Metzger 8), Paul Usteri 9), Jo. 
Ith ^°), Sebald. Just. Brugmanns cum I^etr. Jac. van Maanen Jo. 
Christ. Keil Frid. Hildebrandt Alex. Frider. von Ilumboldt 
qui xdterius illud exornavit, et de insectis quoque valere demonstravit, ac C. I\. 
W. Wied emann: parvum tamen commentariolum adjicere liceat. 

Ab antiquissimis ipsius Aristotelis temporibus , praevaluerat quidem 
opinio, liominem maximo gaudere encephalo, totius corporis respectu habito, 
adeo ut pondus et volumen cerebri cum pondere et volumine reliqui coiqxoris 
comparatum, in nullo animalium tam magnum reperiretur. Quum vero 
recentiores anatomici exactius eam proportionem per varia animantium genera 
examinarent, multa profecto inveniebant animalia, inprimis inter simias minores, 
mures et aves, quae pondere encephali, comparato cum reliqui corporis i^ondere, 
hominem superarent. Etenim encephalum in talpa rs, iu passere canariensi 
totius corporis efficere inveniebant. In sajou A fuisse adeo miratur Hali er, ut 
ipsi haec ratio incredibilis fere videatur. Equidem non modo sajou dissecando 
similem rationem inveni, sed etiam in foetu maturo simiae cjnamolgi enceixhalura 
octavam corporis partem pondere aequantem reperi. 


1) Observations on the nervous System. Eclinburgb. 
1780. fol. et in versionegermanicaLips. 1787. 4to, Cap.8. 

2) Observations on the animal Oeconomy. Edin- 
burgh, 1784. vers. germ, Lips. 1786. pag. 3. 

3 ) Traite eVAnatomie et Physiologie avec des Plan- 
ches coloriees, Paris 1786, fol. pag. 11. 

4 ) Institutiones physiologicae. Goettingae 1787 et 1798 
§. 199. Specimen physiologiae comp. inter animalia 
calidi et frigidi sanguinis. Goett. 1787. pag. XXI. 
Handbuch der Natiirgeschichte edit. 4ta 1791. §. 28. 
et inprimis in classici illius operis, de generis humani 
varietate nativa, editione tertia, Goett. 1795. §. 16. 

5) Versuche an lebendigen Thieren. Goett. 1787. 8. 
pag. 270. 

6) Observationes neurologicae ex anatome comparata 
Traj, ad Viadr. 1788. 8. recusae in Ludwig selectus 
scriptorum neurologicorum tomo tertio. 


7) Diss. de corporum habitudine, animae hujusque 
virium indice ac moderatrice Harderovici 1789. 4. §. zi. 
Quae postea monuit vir egregius in Quaestionibus 
academicis Harderov, 1790. ex illis, quae infra afferuntur, 
facilem explicationem admittunt, 

8) Anthropologie Leipzig 1790. §. 19. 

9) Grundlage medicinisch- anthropologischer Vorle- 
sungen, Ziirch 1791. §• 299. 

10) Versuch einer Anthropologie, Bern 1794. pag, 120. 
§ 3 i. 

11) Diss. de aborbtione solidorum, Lugd. Bat. 
1794. Thes. 3 . 

12) Diss, resp. Buttner, Functiones organo animae 
peculiares. Hal. 1794. 

t 3 ) Lehrbuch der Physiologie, Erlang. 1796, §. 85 . 

14) Versuche iiber die gereizte Muskel- und Ner- 
venfaser, Berol. 1797. pag. 277. 

1 5 ) in nota ad B. Harwood System der vergleichenden 
Anatomie, Berlin 1799. pag. 63 . 

Istud enim quantitatis discrimen vix unquam satis accurate ad stateram 
aestimari poterit. Longior enim vel brevior nervorum vel olfactoriorum, vel 
opticorum, vel quintorum, aut medullae spinalis, non exacte eodem semper loco 
sectorum, particula encephalo adhaerens, insigni momento vel augebit vel imminuet 
encephali pondus, observationem ipsam fallacem redditura. Quo facto encephalum 
caninum alii ris, alii /o totius corporis partem aestimabant. 

Atque hoc eo minus est mirandum, quo magis ipse encephalus humanus 
pondere variat, secundum statum corporis vel macilentum vel adiposum. Encephalus 
enim trium librarum pondere, in macilento homine 150 libras pendente, 75 totius 
corporis erit, in eodem illo pinguescente homine, cujus pondus, adipe accedente, ad 
600 vel 800 libras increvit, nonnisi do vel 2 !« erit. Pondus enim encephali sani in 
eadem semper quantitate perstat; neque una cum adipis augmento augetur, n(jque 
cum ejusdem imminutione imminuitur. 

Atque eo magis veritate, certitudine et simplicitate commendanda videtur 
nostra observatio , quominus harum rerum exacta definitio fallaciis sit obnoxia. 
Encephalus enim et nervorum ipsi junctorum stamina nunquam pinguescunt, et hinc 

commodius secum invicem comparari possunt. 

Callide hinc etiam Pier der ^), vir venerabilis, conjicit, encephalum potius 

cum nervis, quam cum reliquo corpore esse comparandum. 

Buffon autem summus, et peracris ingenii vir , cum videret, pondere encephali 
hominem superari ab aliis animantibus, hominis praestantiam in re quadam incognita 
quaesivit: „si l’o?h inquit enim. , 7ie faisoit attentioii qu"a lafigurey on pourroit egalejnent 
regarder VOrang -outang, cmmne le premier des smges, ou le dernier des ho 7 Mjnes, parce qu^d 
Pexception de Paine-, il ne lui manque rien de tout ce que nous avons, et parce quii differ e . 
moins de Phomme pour le corps, quHl ne differ e des autres ammaux, auxquels on a donne 


le meme iiom de singe. 

Vame, la pensee, la parole ne dependent donc pas de la forme ou de Porganisation du 
corpsj rien ne prouve mieux, que c’est un don particulier et fait d Ihomme seul, puisque 
POrang- outang} qui ne parle ni pense, a neanmoins U Cerveau et la langue entierement 
seinblables d Phomme. 

Le Cerveau est absolument de la meme forme et de la meme proportion, que dans 
Phomme , et il ne pense pas. '0 

Plaec omnia ex ante dictis facillimam explicationem admittunt. Consideranti 
enim figuram Orang - Utangi , quam ijjse Buffon, vel Vosmaer ), vel 
1) Jdeen zur Pliilosnphie der Geschichte der Mensch- 2) Histoire naturelle Tome XIV. Paris 1766, pag. 3 o 
heit, Riga 1784. 4 to pag. iQU Descriptiori de POrang-outang. Amst. 1778. 410. 

Canijier vel Schreber exhibuemnt, satis patet, longe aliam ac in bominej 
in eo esse magnitudinis rationem inter faciem et thecam cranii. In universum enim, 
ingenti faciei parvum admodum cranium junctum videmus. Hinc frons brevissima, 
auriculae permagnae, et altius sitae, rictus valde prominens , totum caput, ob grande 
faciei pondus, in pectus quasi prolapsum propendet, pari fere modo, ac in monstris 
humanis, cum j)arvo vel nullo cerebro natis 3). Ratione ergo totius capitis, injuimis 
vero rictus, oculorum et aurium grandium, insignem nervorum magnitudinem 
requirentium, encephalus orang-utangi parvus, et humano longe minor dicendiis eriL 
Harum autem rerum pleraeque Aurum immortalem ijrsum non fugiebant; i" Orang- 
outang, enim inquit, differ e de l’homme d l’ exter ieiir par le nez, par le front, qui est trop 
court, par le mentoUi qui 71 ’ est pas 7'eleve d la base, il a des oreilles proportionellement trop 
gratides, les yeiix trop voisins hm de l^autre, l^mtervalle entre le ?iez et la bouche est aussi trop 
eteiidu etc. 

Eadem etiam de simia Tiilpii et de ^lygmaeo illo Tysonis ad amussim valent. 
Adspice modo encephali ex illo pygmaeo sumti effigiem, pro illis temporibus 
nitidissimam, et nervorum ratione enceplialum istum profecto parvum invenies. 

Ista autem solito naturae ordine ita se habere cognovi, cum in museo Camperi 
encephali thecam simiae satyri et longimauae lustrabam 4). 

Praeclare etiam Hali er in opere ultimo et perfectissimo ita pronuntiat: 
„Caeterum vel obiter inspecto cranio hominis, cumque quadrupedum craniis 
,, comparato, adparet — homini et altius, et latius et longius cerebri tabernaculum 
„esse. — ■ Ipsi demum simiae non eadem est rotunditas capitis. “ 

ParAuis ergo encephalus orang-utangi rationem physicam et certam prodit, cur 
animi facultatibus tantopere ab homine distnt. Deficiente enim maxima jiarte or‘^ani 
actiones ejusdem organi etiam dchciant necesse est. 

Quae omnia adeo sunt luculenta, ut nullus dubitem, ipsum Comitem de Buffon 
pro ea, quae in illo erat, ingenuitate, ad hancce sententiam accessurum fuisse, 
si modo obseixationes , quibus illa nititur, novisset. 

Praemissis hisce facillimam explicationem admittunt, quae Cl. Fodere habet: 

Si 1’hoftime n’est homme, que par ce quiH a plus de Cervelle, que les autres animaux, nomme 


1) Naturgeschichte rtes Orang Utang etc. IDiisselclorf 
1791. pag. 178. Tab. /j.. fig. I. egregie ad vivam pictam 
effigiem exhibet. 

2) Saugthiere, Tab II. A, 

3 ) Vide figuras meas in Beschreibnng einiger 
Mifsgeburten , vel Sandifortii in anatome infan- 
tis cerebro destituti, Lugd. Batav. 1784- vel in 


Conr. Clirist. Klein descriptione monstrorum Stutt* 
gard 1795. 

4 ) Cranium orang - utangi magnitudine naturali 
delineat Guil. Josephi Beytrag zum ersten Eande 
der Anatoinie der Saugthiere, Goett. 1792. 

5 ) De corporis humani fabrica, Tom. 8 pae m 

§. JV. ■ ^ 

ne seroit homme d^esprit, que p.w ce qu'il a plus de cervelle, que les CrHins. Mais ce fait 
tres lumieuxy s’il etait partout le mhne, a malheur es ement aussi ses 
contradictions. Les Phoquesjn effet ont plus de Cerveau que nomme, et le Dauphin en 
a comme lui, la vingt cinquihne de sa ?msse, tandis que le chien de treize livres n\n a que 
la septante huitihne, et que le serin ihn a pas la centihne. Qnelle distance cependant entre 
Phomffie, le chien, le serin et les habitans des eaux? Primo enimi3hocae encephalum non 
modo, ipse secui, sed etiam optime servatum coram habeo, et cuivis dubitanti cernendum 
exhibere possum, revera istud animal encephalum habere, ratione nervorum ipsi ^ 
junctorum, humano multo minorem. Quamquam enim totus enccphalus uncias 3, 
drachmas 6, grana I 2 tantum pendat, nihilosecius nervi optici et nervi quinti majores 
sunt, quam in homine, cujus encephalus . plus quam sexies pondere absoluto 
encephalum phocae superat. Deinde in delphino narium membranae et oculi adeo 
sunt magni, ut respectu ad nervos, qui ad istas partes pertinent, parvus omnino 
encephalus eius appareat. Canis et passeris Canaliensis encephalos, utpote uhi. 
vis et quotidie facile obvios, sententiam meam apprime confirmantes, silentio 
transeo. Laetabitur ergo Vir clarissimus, nullam amiilius causam superesse lugendi: 
ce fait trh lumineux a malheiireusement ses contradictions. Encephali magnitudi- 
nem enim non ad stateram, respectu ad pondus reliqui corporis habito, sed potius 
dimensione, respectu habito ad crassitudinem nervorum ipsi junctorum, aestimamus. 

Monendi autem mihi videntur physiologi, ne, si ad hanc quaestionem 
dirimendam accedant, ex hypothesi tantum, neglectis sectionibus, judicent. Vehe- 
menter enim dubito , ullum unquam animal inventum iri , cuius encephalus , respectu 
nervorum ipsi junctorum habito ad humanum accedat. 

Quodsi vero pulpae , per quam sensus exercentur motusque diriguntur , totius, 
nec tantum particulae eius cranio inclusae , cum reliquo corpore , et speciatim capite, 
et aliis corporis proprietatibus, comparationem instituissent anatomici, nec vires 
animales, encephalum ponderando , ad stateram tantum aestimare voluissent, vaiia 
profecto philosophorum animos adeo exagitantia commenta vitassent. 

Asinum enim mirati sumus plus encejihali cjuam equum habere ; sed cum constet, 
capiti nervos potissimum ab encephalo prohciscentes suggeri, nonne asmi magnum pro 
suo corpore, caput majoribus nervis, eademque de causa, majori encephalo exornari 
debuit, quam levius equi caput? Quamobrem in armadillo encephalus parvus, 
medulla spinalis maior reperitur; parvum enim caput cur magno encephalo 
instruendum? 


1) Essai sur le Goitre et le Cietinage. Turin 1792 §. ii 3 . pag. i2. 

Pari modo mus et reliqui quadrupedes minores magnum habere encephalum 
videntur, si ad corpus, minime vero, si ad partium capitis organorumque sensus 
molem respicias, quae itidem iu hisce magnitudinis sane non contemnendae 
inveniuntur. 

Hinc elephantus, capite quamvis maximo, oh tantam vero oculorum, narium 
linguaeque exiguitatem, tantamque vice versa dentium, cranii, maxillarumque 
stupendam compagem osseam, certissime permagno, ne dicam maximo omnium 
brutorum encephalo a natura dotatus est. 

Stujjido contra rhinoceroti revera exiguum encej)halum esse coram video. Iis 
autem, qui ingens phocaenae cerebrum esse venditarunt, suspicabatur Camjier, 
materiam oleosam, quo in istis animalibus circumfunditur encephalus, imposuisse* 
quamquam hocce animal a Belgis callidissimum aquas inhabitantium habeatur. 

Canis docilissimus, vulpeculaque vaferrima insigni satis, pro capitis mole, 
encephalo gaudent. 

Ex avium vero turba, alias ob summam oculorum, vel, quod eodem redit, 
nervorum opticorum amplitudinem : alias , ut anates , ob nervorum in rostro disper- 
sorum mirandam magnitudinem: alias forsan acutissimo auditus organo exstructas, 
ut modulos etiam longiores memoria retinere, ac voce imitando recantare possint, 
encephalo gaudere, ut vulgatissimum est , insigni, credibile videtur. 

Piscium vero plerorumque indocilissimis generibus minimus est encephalus. 
Hinc jam Th. Bartholiniis dixit, pisces, ob jjarvum encephalum, stupidos ad 
sensum, ob magnam spinae medullam, mobiles ad motum esse. 

„(^uodsi ergo, inquit Blumenbach, universum systema nervosum, respectu 
,, physiologico in binas partes dividitur, alteram, scii, nervosam proprie sic dictam, 
,,qiiae quidem ipsos nervos et eam utriusque cerebri et spinalis medullae portionem 
„complectitur , quae proxime ad origines eorum pertinet, et sensorialem alteram, 
„quae propius ad vinculum spectat, quo ipsae nervorum functiones cum animae 
«facultatibus nectuntur, homini maxima portio nobilioris istius j)artis sensorialis 
«concessa est. “ 

Sufficiant haec, oculorum testimonio facillime confirmanda, ad illustrandum 
dogma : 

HOMINEM, OB MAGNITUUINEM ENCEPHALI SUI, RATIONE NERVORUM IPSI lUNCTORUM, 
ANIMI FACULTATIBUS, OMNIA RELK^UA ANIMALIA LONGE SUPERARE J 

unde nil majus generatur ipso, 

nec viget qui equam simile aut secundum. 

CAPUT II. 

Alterum dogma, ad quod illustrandum haec tabida facit, circa differentiam 
inter encephalum hominis et brutorum versatur. Bruti enim cuiusvis encephalus, 
praeter magnitudinem, nervorum ipsi junctorum, summopere etiam conformatione 
magnitudine partium singularium secum invicem collatarum, differt. 

Comparando ergo hanc tabulam cum encephalo cuiusvis animalis facile videbis; 
i) majus in homine esse cerebrum, pro ratione cerebelli. In omnibus, quos secui, 
mammalium, avium, amphibiorum et piscium, encephalis, semper cerebellum, pro 
cerebri ratione , maius et aliter situm reperi atque in homine. In ipsa simia mandril, 
cerebellum magnum esse pro cerebri ratione diserte asserit Blumenbach *) 
Nonnisi simia sylvanus et pjgmaeus Tysonis paulo propius hac in re ad hominem 
accedere videntur. 2) In homine cerebrum maius esse pro ratione sjiinalis medullae, 
sive, quod eodem redit, spinae medullam inanimalibus crassiorem. Tali modo se habet 
in pygmaeo Tysonis, in simia sylvano mea, in papione mandril Blumenbachii. 
Piscibus tam magna est spinae medulla, ut cerebrum perparvum eius quasi 
additamentum videatur. 3) Formam gyrorum cerebri, multo magis etiam lami- 
narum cerebelli formam in animalibus, ab humana forma abhorrere, licet simiae 
paulo propius cum humana fabrica conveniant. Generis tamen cuiuslibet species et 
individua, perpetua naturae lege, inter se in gyrorum cerebri et laminarum cerebelli 
forma maxime conveniunt. 4) Imminentiam candicantem semper in piscibus 
ingentem et duplicem: in canibus, felibus, lutris, ursis, melibus, talpis, parvam et 
diq:)licem, in lemuribus , ovibus j bobus, cervis, capreolis, damis, capiis, rupicapris, 
leporibus, cuniculis, sciuris, cricetis et apris magnam et simplicem: in camelo autem 
fere deficientem. 5) In simiis, praeter pygmaeum, si fides tabulae Tysonis habenda, 
medullam spinalem vix disterminatam a nodo encephali. 

Ouum autem in praesentiarum nonnisi de basi encephali mihi sermo sit, aliarum 
encephali partium varietates praetereo. Etenim non mammalibus, avibus, piscibus 
modo priva est encephali structura, sed in ipsa quoque mammalium classe cuivis 
generi priva. Admodum enim fabrica encephali non modo avis a quadrupedis abludit, 
sed equini etiam a bovino, et bovini a cervino. Equini autem omnes encephali 
exactissime inter se conveniunt. Sic, verbi causa, in animalibus phytophagis 
quadrigeminorum corporum anteriora, in carnivoris posteriora maiora repen- 

1) In editione prima et secunda Dissertationis de generis humani varietate nativa, Tab, I. 

Quominus cum Cl. KlLigelio *) desperandum est de insignibus differentiis inter 
encej)halum hominis et brutorum adhuc detegendis. 

Homo ergo gaudet encephali structura ab animalibus di^^ersa! 

Tertium dogma, quod hac tabula optime demonstratur, ad magnitudinem et 
proprietatem encephali pueri triennis spectat. Cernimus enim huncce pueri trium 
annorum encephalum eam jam fere attigisse magnitudinem, quae adultorum esse 
solet; quinimo in adultis justae staturae et neutiquam nanis, minorem haud raro 
encephalum invenimus. Compara hanc tabulam cum tabulis praestantissimis , 
quarum catalogum completiim in dissertatione de basi encephali exposui,' et nostrum 
pueri encephalum non minorem esse videbis. Certe si non major, non minor saltim 
illo est encephalo, quem Santorini in egregia tabula posthuma delineat, quem 
adulti esse, facile ex adjecto ejus cranio apparet. Neque minor est illo adulti 
encephalo, quem Vicqd’Azyr tanta arte pinxit, ut antecessorum quemcunque et 
veritate et elegantia praestiterit. Encephalum autem, tertio aetatis anno, ad eum 
perfectionis gradum pervenisse, non mirum; etenim varias ejus actiones ea aetate 
adeo perfectas observamus, ut, si ita loqui fas esset, non idearum qualitate, sed 
quantitate pueri ab adultis differant. Neque nova haec est annotatio; nam in illo 
Platonis libro, qui inscribitur Menon, pusionem quendam Socrates interrogat 
quaedam geometrica de dimensione quadrati: ad ea sic ille respondet ut puer; et 
tamen ita faciles interrogationes sunt, ut gradatim respondens eodem perveniat , quo si 
geometrica didicisset; ex quo effici vult Soci ates, ut discere nihil aliud sit, nisi 
recordari, nec vero fieri ullo modo posse, ut a pueris tot rerum atque tantarum 
insitas et quasi consignatas in animis notiones, quas moiat; vocant, haberemus , nisi 
animus, antequam in corpus intravisset, in rerum cognitione viguisset ^). 

t 

Attamen nonnullis rebus triennis pueri encephalus ab aduki differt. Totus 
quippe est mollior, magis succulentus : membranarum, quibus obvolvitur, arachnoi- 
dea tenuior et pellucidior, e puriori quasi lympha est conflata, vasculosa autem 
uberioribus vasis abundat. Substantia eius cinerea paulo magis fusca: medullaris 

albidior et magis uda videtur. Gyrorum cerebri forma magis est rotundata: 
laminarum cerebelli cohaesio levior. Gerebtdlum, pro cerebii ratione, paulo maius, 
medulla autem spinalis minor videtur. Singularum cerebri et cerebelli jiartium 
subtiliorum contiguae minus firmiter cohaerent , continuae minus sunt condensatae. 

i) Encyclopaerlle Bancl I. pag 284. „Tm Hirne des Messer schwerlich entdecken wird. “ 

Menschen miissen wichtige Unterschiede von den Cicero Tuscul. Quaest. Libro I. 

vierfiissigen Thieren seyn, die aber das anatomische 

Nervi autem ipsi, prouti etiam tabula, aptissimo ad illud exprimendum artificio 
confecta, satis declarat, in universum graciliores, rotundiores, molliores, humidiores 
et distinctius fibrati apparent. Sed per singula nervorum paria eundum; olfactorii 
nervi breviores, at multo crassiores: optici molliores et paulo minores: tertii et 
quarti pari modo minores et teretiores: quinti graciliores et magis fibrati: faciales 
multo graciliores: auditorii soli et magnitudine et forma fere pari ac in adultis appa- 
rent, ni forte ob humiditatem paulo sint molliores. 

Licet ergo hicce encepbalus pueri triennis et habitu et structura satis ab adulti 
distingui queat, magnitudine tamen ipsi parum cedit. 

QiiartUfn dogma, quod tabula nostra pari modo atque antecedens, primum, quod 
equidem sciam, illustrat, circa figuram ncrvl)rum conicam versatur. Dum 

enim nervorum truncos et ramos, omni qua potui cura ac subtilitate, cultro 
prosequebar, manifesto cernebam, quo magis a cerebro remoti inveniantur, eo 
crassiores illos evadere, adeo ut crassissimi peripherici eorum fines appareant. 
Nervorum quippe fila, non ut vulgo traditur, cylindrica, sed potius conica reperi. 
Apex autem eius coni ad encephalum vel spinae medullam , basis vero ad peripheriam 
corporis sive ad cutem, vel ad organa sensus, vel ad musculos, vel ad vasa pertinet. 
Hinc in tabula manifesto cernis , non modo nervos olfactorios procedendo antrorsum 
latescere, sive crassitudine augeri , sed etiam nervos quinti paris eo loco , quo e nodo 
encephali emergant, graciliora, quam in sectis finibus, apparere. Omnium 
autem optime auditorius ne^-vus sinister, ex industria, summa cum subtilitate 
mensuratus et pictus, conicam eam nervorum formam declarat. Nervi ergo, ob 
formam ipsorum conicam, aptissimi, qui corporis superficiei satis stipate fila sentientia 
provideant; quod omnino fieri non posset, si singula nervorum fila cylindrica forent, 
et diducta tantum corporis superficiem adirent. Atque hoc, quod experientia me 
docuit, rationi etiam adeo consentaneum videtur, ut ne cogitari quidem contrarium 
queat. Quo enim alio unquam modo, verbi causa, tenuissimi sive gracillimi nervi 
illi faciales sufficerent, ad totam fere faciei cutem adeo stipate filis suis instruendam, 
ut ubicunque vel subtilissima acus punctio pari gradu persentiscatur? Plura circa 
hanc rem addidi in nova editione Neurologiae 115. 

Nervorum singulorum crassitudinem exacte servatam esse in tabula, quum 
e superioribus satis pateat, superfluum esset, fusius hic exponere. Nervus opticus 
omnium videtur crassissimus, hunc, crassitudinis respectu, reliqui nervi hoc ordina 
excipiunt, quintus, olfactorius, auditorius, vocalis, hypoglossus, facialis, sextus, 
glossopharyngeus , et quartus , qui minimus esse solet. 

Quocirca apparet, nervos sequi partium, ad quas pertinent, magnitudinem; 
solus etenim auditorius nervus, ob labyrinthum- ea aetate perfectum , pari modo adeo 
perfectus videtur , ut summum magnitudinis gradum attigerit. Pari modo et opticus, 
ob bulbum oculi fere perfectum, perfectus fere apparet: reliqui autem nervi multo 
minores quam in adultis, inprimis facialis et quintus, pro ratione faciei minoris, 
ad quam eos pertinere omnibus est notissimum. 

EXPLICATIO 

A. Pars cerebri dextra. 

B. Pars cerebri sinistra. (GB) 

C. Lobus cerebri anterior ( E C) 

C. Distantia inter lobum anteriorem dextrum et 

sinistrum. 

D. Locus, ubi lobi anteriores contigui. 

E. Sinuositas lobi anterioris, respondens convexi- 

tati orbitae. (BE) 

F. Lobus cerebri medius. 

G. Lobus cerebri posterior. 

H. Distantia inter lobos posteriores. 

I. Pars cerebelli dextra. 

K, Pars cerebelli sinistra, 

L, Pars media cerebelli, conjungens partem ejus 

dextram et sinistram, 

M, Sinuositas cerebelli respondens tuberi partis con- 

dyloideae ossis occipitis. 

N, Arteria cerebelli inferior. 

O, Vena cerebelli inferior oppositam arteriae viam 

legens. 

P, Laminae cerebelli extrorsum convexae. 

Q Particula segregata cerebelli anterior. 

R. Particula segregata cerebelli media. 

S. Particula segregata cerebelli posterior. 

T. Infundibulum. 

U. Pars cinerea, a quo pendet infundibulum. 

V. Eminentia candicans. 

W. Nodus encephali, vulgo pons dictus, 

X. Medullae spinalis pars suprema, vulgo oblongata, 
y. Eminentia medullae spinalis ovata, vulgo corpus 

olivare. 

Z, Superficies sectae medullae spinalis. 


LITERARUM. 

1 , Nervus olfactorius ' 

a. verum eius extremum cerebrale, conflatura e 

b. tubere cinereo, 

c. fibra medullari interiore , et 

d. fibra medullari exteriore, 

e. truncus nervi olfactorii perfectus, sulcatus, 

antrorsum procedendo latescens. 

f. bulbus eius cinereus. 

2. Nervus opticus; 

g. verum extremum cerebrale nervi optici, 
li. locus ubi nervi optici decussantur, 

i. truncus nervi optici perfectus. 

3. Nervi tertii truncus perfectus. 

4. Nervi quarti truncus perfectus. 

5. Nervus quintus procedendo latescens, perfectus, 

k- portio eius anterior minor, 

l. portio eius posterior maior, 

m. locus, ubi portio maior e nodo emergens 

est gracilior. 

6, Nervi sexti truncus perfectus: 

n. portio interna nervi sexti minor, 

0 . portio externa eiusdem maior. 

7, Nervus facialis: 

p, portio facialis nervi maior, 

q. portio eiusdem minor. 

8, Nervi auditorii sive octavi truncus perfectus, 

conicus, sulcum constituens, pro excipiendo 
nervo faciali, 

g. Nervi glossopharyngei sive noni truncus perfectus, 

10 , Nervus vocalis, vulgo vagus, sive decimus, e tri- 
bus constans fasciculis. 

i2. Nervus hypoglossus, sive duodecimus, qui in altero 
sive dextro latere e trunco duplici constat. 

